25/08/2021 | Administración LocalMunicipal
Oza-Cesuras
Bases para a convocatoria de axudas a través de incentivos á contratación temporal por conta allea do alumnado-traballador do obradoiro dual de emprego “Activa V Oza-Cesuras-Coirós” do Concello de Oza-Cesuras

Bases para a convocatoria de axudas a través de incentivos á contratación temporal por conta allea do alumnado-traballador do obradoiro dual de emprego “Activa V Oza-Cesuras-Coirós” do Concello de Oza-Cesuras. Base primeira.- Disposición xeral 1.1. A convocatoria de axudas a través de incentivos á contratación temporal por conta allea do alumnado traballador do obradoiro dual de emprego “Activa V Oza-Cesuras-Coirós” do Concello de Oza-Cesuras ten por obxecto incentivar á contratación é promover a inserción laboral das persoas participantes no mesmo, de acordo co disposto no artigo 15 da Orde da Consellería de Economía, Emprego e Industria do 27 de decembro de 2019 pola que se establecen as bases reguladoras das axudas e subvencións para os obradoiros duais de emprego da Comunidade Autónoma de Galicia, e se procede á súa convocatoria para o ano 2020 (DOG núm.14 do mércores, 22 de xaneiro de 2020) 1.2. A xestión destas axudas realizarase de acordo cos seguintes principios: a) Publicidade, transparencia, concorrencia, obxectividade, igualdade e non discriminación. b) Eficacia no cumprimento dos obxectivos fixados. c) Eficiencia na asignación e utilización dos recursos públicos.1.3. A cantidade global máxima para esta convocatoria ascende a 16.500,00 € euros, de acordo coa Resolución asinada polo xefe territorial da Consellería de Economía, Emprego e Industria na Coruña, con data 05/11/2020 (RE no Concello de Oza-Cesuras número 3875 do 12/11/2020) e segundo se recolle no Anexo que se achega coa mesma. O citado importe posibilitará outorgar ás empresas incentivos de ata 11 contratos, cun importe de concesión de 1.500,00 euros por contratación realizada para un período mínimo de 3 meses a xornada completa. Base segunda.- Finalidade e duración dos incentivos á contratación por conta allea.2.1. Os incentivos á contratación temporal por conta allea teñen por finalidade promover a inserción laboral e facilitar a empregabilidade e a ocupabilidade das persoas participantes no obradoiro dual de emprego “Activa V Oza-Cesuras-Coirós”, financiado a través da convocatoria 2020 de axudas e subvencións a obradoiros duais de emprego, pola Dirección Xeral de Orientación e Promoción Laboral, pertencente á Consellería de Economía, Emprego e Industria da Xunta de Galicia. Concretamente, os incentivos diríxense á contratación dos/as alumnos/as-traballadores de calquera das dúas especialidades que son: - “Atención sociosanitaria a persoas dependentes en institucións sociais ” (SSCS0208 ) - “ Actividades auxiliares en conservación e mellora de montes ” (AGAR0309) 2.2. As contratacións temporais que se beneficien desta convocatoria terán unha duración mínima de 3 meses, deberán reunir os requisitos establecidos nas presentes bases e deberán comezar, con carácter xeral, nos quince días seguintes á data de finalización do obradoiro dual de emprego, que será o día 27/09/2021 2.3. A xornada da contratación temporal será a tempo completo.2.4. A selección por parte das entidades beneficiarias que reúnan os requisitos esixidos se levará a cabo en función da orde de entrada das solicitudes das citadas empresas no rexistro do Concello de Oza-Cesuras. Base terceira.- Entidades beneficiarias dos incentivos á contratación 3.1. Poderán ser entidades beneficiarias dos incentivos á contratación as persoas empregadoras e as empresas, calquera que sexa a forma xurídica que adopten, incluídas as persoas autónomas, as sociedades civís e as comunidades de bens, aínda que carezan de personalidade xurídica, cuxa actividade estea directamente relacionada coa formación impartida nos talleres duais de emprego, e que contraten traballadoras ou traballadores por conta allea para prestar servizos en centros de traballo radicados no ámbito territorial dos talleres duais de emprego. No caso de sociedades civís, comunidades de bens e unións temporais de empresas deberá facerse constar expresamente, tanto na solicitude como na resolución de concesión, os compromisos de execución asumidos por cada membro da agrupación, así como o importe de subvención que se vai a aplicar para cada un deles, que terán igualmente a consideración de beneficiario. En calquera caso, deberán nomear unha persoa representante ou apoderada única da agrupación, con poder suficiente para cumprir as obrigacións que, como beneficiaria, correspóndanlle á agrupación. No suposto de unións temporais de empresas, cada empresa que forme parte desta unión deberá reunir os requisitos esixidos para acceder ás axudas.3.2. Non poderán ser entidades beneficiarias destas axudas as administracións públicas, as sociedades públicas, nin as entidades vinculadas ou dependentes de calquera delas.3.3. Non poderán obter a condición de entidade beneficiaria das subvencións establecidas neste programa as persoas ou entidades nas que concorran algunha das circunstancias previstas no artigo 10 da Lei 9/2007, do 13 de xuño, de subvencións de Galicia: a) Ser condenadas mediante sentenza firme á pena de perda da posibilidade de obter subvencións ou axudas públicas. b) Solicitar a declaración de concurso, ser declaradas insolventes en calquera procedemento, atoparse declaradas en concurso salvo que en este adquirise eficacia un convenio, estar suxeitas a intervención xudicial ou ser inhabilitadas conforme á Lei concursal sen que conclúa o período de inhabilitación fixado na sentenza de cualificación do concurso. c) Dar lugar, por causa da que fosen declaradas culpables, á resolución firme de calquera contrato subscrito coa Administración. d) Estar incursa a persoa física, os administradores das sociedades mercantís ou aqueles que exerzan a representación legal doutras persoas xurídicas nalgún dos supostos de incompatibilidades que estableza a normativa vixente. e) Non estar ao corrente no cumprimento dos obrigacións tributarias ou fronte á Seguridade Social ou ter pendente de pago algunha outra débeda coa Administración pública da Comunidade Autónoma nos termos regulamentariamente establecidos. f) Ter a residencia fiscal nun país ou territorio cualificado regulamentariamente como paraíso fiscal. g) Non estar ao corrente de pago de obrigacións por reintegro de subvencións nos termos regulamentariamente establecidos. h) Ser sancionada, mediante resolución firme, coa perda da posibilidade de obter subvencións segundo a Lei 9/2007, do 13 de xuño, de subvencións de Galicia, ou a Lei xeral tributaria. i) Non poderán acceder á condición de entidade beneficiaria as agrupacións de persoas físicas ou xurídicas, públicas ou privadas sen personalidade, cando concorra algunha das prohibicións anteriores en calquera dos seus membros. j) En ningún caso poderán obter a condición de entidade beneficiaria as asociacións incursas nas causas de prohibición previstas nos apartados 5 e 6 do artigo 4 da Lei orgánica 1/2002, do 22 de marzo, reguladora do dereito de asociación, nin as asociacións respecto das que se suspendeu o procedemento administrativo de inscrición por atoparse indicios racionais de ilicitude penal, en aplicación do disposto no artigo 30.4 da Lei orgánica 1/2002, mentres non recaia resolución xudicial firme en cuxa virtude poida practicarse a inscrición no correspondente rexistro.3.4. Non poderán obter a condición de entidade beneficiaria as entidades solicitantes que estean excluídos do acceso aos beneficios derivados da aplicación dos programas de emprego, conforme ao establecido no artigo 46 e 46 bis do texto refundido da Lei de infraccións e sancións na orde social, aprobado polo Real decreto lexislativo 5/2000, do 4 de agosto.3.5. A xustificación por parte das persoas ou entidades solicitantes de non estar incursas nas prohibicións contidas nos números 3 e 4 anteriores para obter a condición de beneficiario realizarase mediante declaración responsable.3.6. Non poderán obter a condición de entidade beneficiaria as entidades solicitantes que non estean ao corrente do cumprimento das súas obrigas fiscais co Concello de Oza-Cesuras, que serán comprobadas de oficio. Base cuarta.- Contía dos incentivos 4.1. Os contratos temporais incentivaranse cunha subvención fixa de 1.500 € por cada traballador/a, correspondente ao contrato mínimo de 3 meses a xornada completa.4.2. O número máximo de contratos temporais a incentivar con cargo á presente convocatoria será de catro por empresa ou entidade participante que reúna os requisitos para poder ser considerada entidade beneficiaria dos incentivos á contratación, de conformidade co seguinte procedemento: - Inicialmente, concederase unha axuda ou incentivo para un máximo de dúas contratacións temporais (segundo o solicitado) a cada empresa ou entidade que reúna os requisitos para poder ser considerada entidade beneficiaria dos incentivos á contratación, aplicando o criterio da orde de entrada da solicitude no rexistro do Concello de Oza-Cesuras. - No caso de que a empresa ou entidade tivera solicitado que se incentive a contratación dun terceiro traballador; sempre que conforme a concesión inicial indicada no parágrafo precedente non se esgotasen o número máximo de contratacións incentivadas, é dicir as 4 que se convocan; podería ampliarse a concesión da axuda para un terceiro contrato. Neste caso, tamén se tería en conta a orde de entrada no rexistro da solicitude realizada. - Así mesmo, no suposto de que a empresa ou entidade tivera solicitado que se incentive a contratación dun cuarto traballador; sempre que tras o procedemento de concesión para unha terceira contratación establecido no parágrafo precedente non se esgotasen o número máximo de contratacións incentivadas, é dicir as catro que se convocan; a concesión da axuda podería ampliarse ata un cuarto contrato. Neste caso, igualmente se tería en conta a orde de entrada no rexistro da solicitude realizada.4.3. Os beneficios establecidos á contratación nesta convocatoria serán incompatibles con outros que, polos mesmos conceptos, poidan outorgar as administracións públicas como medida de fomento do emprego. Con todo, serán compatibles, no seu caso, coas bonificacións ou reducións de cotizacións á Seguridade Social.4.4. Os incentivos establecidos neste programa serán compatibles con calquera outra axuda para distinta finalidade da Unión Europea, doutras administracións públicas ou entes públicos ou privados pero, sen que en ningún caso, illadamente ou en concorrencia con outras poidan superar os límites establecidos pola Unión Europea e os que establece o artigo 17.3 da Lei 9/2007, de 13 de xuño, de subvencións de Galicia. Neste sentido, non poderán, en concorrencia con outras axudas públicas para a mesma finalidade, superar o 100 % do custo da contratación ou das contratacións subvencionadas. Base quinta.- Exclusións Exclúense dos beneficios regulados nesta convocatoria: 5.1. As relacións laborais de carácter especial previstas no artigo 2.1 do Real decreto lexislativo 2/2015, do 23 de outubro, polo que se aproba o texto refundido da Lei do Estatuto dos traballadores ou noutras disposicións legais, así como as contratacións de traballadores ou traballadoras para prestar servizos noutras empresas mediante contratos de posta a disposición.5.2. Os contratos realizados co/a cónxuxe, as persoas ascendentes, as persoas descendentes e demais parentes, por consanguinidade ou afinidade, ata o segundo grao inclusive, da empresaria ou empresario ou das persoas que teñan cargos de dirección ou sexan membros dos órganos de administración das empresas que revistan a forma xurídica de sociedade, así como as que se produzan con estes últimos. Non será aplicable esta exclusión cando a persoa empregadora sexa unha persoa traballadora autónoma que contrate como persoa traballadora por conta allea aos fillos e fillas menores de 30 anos, tanto se conviven ou non con ela, ou cando se trate dunha persoa traballadora autónoma sen persoas asalariadas e contrate a un só familiar menor de 45 anos que non conviva no seu fogar nin estea ao seu cargo.5.3. As contratacións realizadas con persoas traballadoras que nos 24 meses anteriores á data da contratación prestasen servizos na mesma empresa, segundo o establecido no artigo 2 do Regulamento (UE) 1407/2013 da Comisión, do 18 de decembro de 2013, mediante un contrato de carácter indefinido, ou nos últimos 3 meses mediante un contrato de carácter temporal ou mediante un contrato formativo, de substitución ou de substitución por anticipación da idade de xubilación. O disposto neste parágrafo será tamén de aplicación no suposto de vinculación laboral anterior do traballador ou da traballadora con empresas ás cales a persoa solicitante dos beneficios sucedese en virtude do establecido no artigo 44 do Real decreto lexislativo 2/2015, do 23 de outubro. Base sexta.- Solicitudes, documentación e prazos: 6.1. As solicitudes de axudas polas contratacións subvencionables deberán presentarse no prazo de 15 días hábiles que se contarán a partir do día seguinte da data de publicación da convocatoria no Boletín Oficial da Provincia (BOP) 6.2. As solicitudes de axudas dirixiranse ao Alcalde do Concello de Oza-Cesuras e deberán presentarse preferentemente no rexistro municipal en horario de 9.00 a 14.00 horas ou a través da sede electrónica do Concello ( https://ozacesuras.sedelectronica.es ) ou ben mediante algún dos procedementos que regula a Lei 39/2015, do 1 de outubro, do procedemento administrativo común das Administracións Públicas publicada no BOE núm.236 do venres 2 de outubro de 2015 (neste caso enviarase un fax ao Concello dentro do prazo de presentación), Os suxeitos aos que se refire o artigo 14.2 da Lei 39/2015, do 1 de outubro, do procedemento administrativo común das Administracións Públicas estarán obrigados a realizar a tramitación do procedemento previsto nestas bases a través de medios electrónicos. Presentarse no modelo normalizado que figura como anexo I, xunto coa seguinte documentación orixinal ou copia compulsada ou cotexada: a) Copia do DNI, NIE ou NIF da empresa, e poder suficiente para actuar en nome da entidade. b) Documentación acreditativa da personalidade xurídica (copia da escritura de constitución, acta fundacional ou documento equivalente) c) Declaración responsable e autorizacións segundo o modelo do anexo II: - Declaración responsable de non estar incurso nas prohibicións para obter a condición de persoa beneficiaria previstas no artigo 13 da Lei 38/2003, do 17 de novembro, xeral de subvencións e no artigo 10 da Lei 9/2007, do 13 de xuño, de subvencións de Galicia - Declaración responsable de non ter sido excluído/a do acceso aos beneficios derivados da aplicación dos programas de emprego conforme ao establecido no artigo 46 e 46 bis do Real decreto lexislativo 5/2000, do 4 de agosto, sobre infraccións e sancións na orde social. - Declaración responsable de posuír a capacidade administrativa, financeira e operativa para cumprir as condicións da axuda. - Autorización ao Concello de Oza-Cesuras para comprobar de oficio que estean ao corrente do cumprimento das súas obrigas fiscais co Concello de Oza-Cesuras. d) Certificados de atoparse ao corrente nas súas obrigas coa Consellería de Facenda da Xunta de Galicia, coa Seguridade Social, coa Axencia Estatal de Administración Tributaria. e) Certificado de situación no censo de actividades económicas da AEAT ou documentación que acredite que as actividades da entidade estean directamente relacionadas coa formación impartida no obradoiro dual de emprego “ Reserva de biosfera: emprego no rural “. f) Declaración responsable comprensiva do conxunto das axudas solicitadas, tanto as aprobadas ou concedidas como as pendentes de resolución, para a mesma finalidade das distintas administracións públicas competentes ou outros entes públicos ou, no seu caso, unha declaración de que non solicitou nin percibiu outras axudas ou subvencións segundo o modelo do anexo III. g) Designación de conta bancaria, segundo o modelo d o anexo IV, ou certificado de conta bancaria. h) Declaración do persoal de todos os centros de traballo da empresa en Galicia no mes anterior ao mes de publicación da presente convocatoria, segundo o modelo do anexo V. Base sétima.- Autorizacións 7.1. A solicitude desta axuda comportará a autorización pola persoa interesada ao órgano xestor para solicitar as certificacións que deban emitir a Axencia Estatal da Administración Tributaria, a Tesourería Xeral da Seguridade Social, a Consellería de Facenda da Xunta de Galicia e para comprobar de oficio que estean ao corrente do cumprimento das súas obrigas fiscais co Concello de Oza-Cesuras, segundo o establecido no artigo 20 da Lei 9/2007, do 13 de xuño, de subvencións de Galicia.7.2. Mediante a presentación da solicitude de subvención a persoa interesada dá autorización expresa ao Concello de Oza-Cesuras para incluír e facer públicos os datos relevantes referidos á axuda recibida. De acordo co disposto na Lei orgánica 3/2018 de protección de datos de carácter persoal e garantía dos dereitos dixitais, os datos facilitados serán tratados pola Entidade Local coa finalidade de poder atender a solicitude. Os devanditos datos serán tratados de xeito confidencial, e só poderán ser cedidos nos casos contemplados na Lei. Os dereitos de acceso, rectificación, supresión, oposición, limitación ao tratamento e portabilidade dos datos poden exercerse ben persoalmente no rexistro municipal en horario de 9.00 a 14.00 horas ou a través da sede electrónica do Concello ( https://ozacesuras.sedelectronica.es ). Base oitava.- Competencia, resolución e recursos 8.1. O órgano competente para resolver sobre a concesión ou denegación destas axudas será o alcalde, ou concelleiro/a en quen delegue, a proposta do/a concelleiro/a responsable, unha vez recibidas as propostas definitivas da comisión de verificación, previa comprobación da documentación xustificativa presentada que acompaña á solicitude e do cumprimento polas entidades beneficiarias dos requisitos establecidos nas bases, e logo da súa fiscalización pola Intervención Municipal.8.2. As resolucións de concesión ou denegación serán sempre motivadas.8.3. O prazo para resolver e notificar a resolución será de 2 meses, que se computará dende a data de finalización do prazo de presentación da solicitude. Transcorrido dito prazo sen que se dite resolución expresa, entenderase desestimada a solicitude, de acordo co establecido no artigo 23.5 da Lei de subvencións de Galicia.8.4. Notificada a resolución polo órgano competente, as entidades propostas como beneficiarias disporán dun prazo de dez días para a súa aceptación. Transcorrido este, sen que se produza manifestación expresa, se entenderá tacitamente aceptada.8.5. As resolucións que se diten neste procedemento esgotan a vía administrativa e contra elas cabe interpoñer recurso contencioso-administrativo, no prazo de dous meses, ante o órgano competente da xurisdición contencioso-administrativa, de acordo co disposto na Lei 29/1998, de 13 de xullo, reguladora da xurisdición contencioso-administrativa. Poderá formularse, con carácter potestativo, recurso de reposición, no prazo dun mes, ante o mesmo órgano que ditou a resolución impugnada, de conformidade coa Lei 39/2015, de 1 de outubro, do procedemento administrativo común das administracións públicas. Base novena.- Procedemento de concesión, instrución e tramitación 9.1. O procedemento de tramitación e concesións das axudas solicitadas ao abeiro desta convocatoria axustarase ao disposto no artigo 19.2 da Lei 9/2007, do 13 de xuño, de subvencións de Galicia e, polo tanto, non ten a consideración de concorrencia competitiva, dado que de acordo coa finalidade e obxecto do programa, non resulta necesario realizar a comparación e prelación das solicitudes presentadas nun único procedemento, senón que, tal e como se establece no a concesión da axuda realizarase pola comprobación da concorrencia nas entidades e empresas e nos/as empregadores/as dos requisitos establecidos nestas bases, ata o esgotamento do crédito orzamentario.9.2. A instrución do procedemento levarase a cabo pola comisión de verificación do Concello de Oza-Cesuras, que realizará as actuacións necesarias para determinar o coñecemento e a comprobación dos datos en virtude dos cales se debe formular a proposta de resolución, e que estará composta polos seguintes membros: Dª. Marta Azucena Poqui Astaiza, funcionaria do concello de Oza-Cesuras. Dª. Mary Grace Saramet Hassani, educadora familiar do concello de Oza-Cesuras. Dª. Carmen Pilar Barreiro Varela, concelleira de Oza-Cesuras 9.3. Se resultase que a documentación está incompleta ou é defectuosa, requiriráselle ao solicitante para que no prazo de dez días a partir do día seguinte á data de notificación, achegue a documentación necesaria ou corrixa os defectos observados, facéndolle saber que, no caso de incumprimento, entenderase que desiste da súa solicitude.9.4. As notificacións de resolucións e actos administrativos practicaranse nos termos previstos na normativa reguladora do procedemento administrativo común. As notificacións por medios electrónicos entenderanse practicadas no momento en que se produza o acceso ao seu contido. A notificación por medios electrónicos entenderase rexeitada cando transcorran dez días naturais desde a posta á disposición da notificación sen que se acceda ao seu contido.9.5. As axudas previstas nestas bases están amparadas no réxime de axuda de minimis, nos termos establecidos no Regulamento (UE) nº 1407/2013 da Comisión, do 18 de decembro de 2013, relativo á aplicación dos artigos 107 e 108 do Tratado de funcionamento da Unión Europea ás axudas de minimis (DOUE L 352, de 24 de decembro de 2013). Base décima.- Modificación da resolución de concesión Toda alteración das condicións tidas en conta para a concesión das axudas ou subvencións, así como a obtención concorrente de subvencións e axudas outorgadas por outras administracións ou outros entes públicos e privados, nacionais ou internacionais, poderá dar lugar á modificación da resolución da concesión e, eventualmente, á súa revogación. Base undécima.- Contratación dos/as alumnos/as-traballadores/as De acordo co establecido no artigo 15.3 da Orde da Consellería de Economía, Emprego e Industria do 27 de decembro de 2019 pola que se establecen as bases reguladoras das axudas e subvencións para os obradoiros duais de emprego da Comunidade Autónoma de Galicia, e se procede á súa convocatoria para o ano 2020 (DOG núm.14, do mércores 22 de xaneiro de 2020) a contratación laboral terá unha duración dun mínimo de 3 meses a xornada completa, e deberá comezar con nos quince días seguintes á finalización do obradoiro dual de emprego “ Activa V Oza-Cesuras-Coirós “, que será o día 27/09/2021. Base duodécima.- Xustificación e pagamento 12.1. Concedidas e notificadas as axudas, estas faranse efectivas nun pagamento único, rematado o período de contratación estipulado, unha vez se xustifique a realización da actividade e o cumprimento da finalidade que determinou a súa concesión, condicionado á acreditación nun prazo máximo de 1 mes dende o remate da contratación subvencionada por parte da entidade ou empresa beneficiaria. O pagamento das subvencións quedará condicionado á presentación da documentación xustificativa para o mesmo no prazo anteriormente indicado, mediante a remisión da seguinte documentación: a) Xustificación e solicitude de pagamento segundo o modelo do anexo VI (achegando a documentación que no mesmo se sinala). b) Declaración complementaria da presentada coa solicitude, do conxunto das axudas solicitadas, tanto as aprobadas ou concedidas como as pendentes de resolución, para a mesma finalidade das distintas administracións públicas competentes ou outros entes públicos ou, no seu caso, unha declaración de que non solicitou nin percibiu outras axudas ou subvencións, segundo o modelo do anexo III. c) Copia dos contratos de traballo obxecto de subvención, que acrediten a contratación das persoas desempregadas que tiveran participado como alumnos/as-traballadores/as no proxecto de obradoiro dual de emprego “ Activa V Oza-Cesuras-Coirós “, no período comprendido entre as seguintes datas: Data de inicio: no período comprendido entre o 28/09/2021 e o 19/10/2021 Data de finalización: como mínimo, o contrato deberá finalizar no período comprendido entre o 27/12/2021 e o 18/01/2022, dependendo da data de inicio ” d) Documentación acreditativa da alta da/s nova/s persoa/as traballadora/as no réxime xeral da Seguridade Social. E das cotizacións realizadas á Seguridade Social por parte da empresa ou entidade na que se fixo a contratación, comprensiva do período de duración da contratación. (boletíns de cotización á Seguridade Social ou Informe de vida laboral do código da conta de cotización específica da empresa ou entidade ) 12.2. Excepcionalmente, e por causas debidamente xustificadas, o órgano concedente poderá outorgar unha ampliación do prazo establecido para a presentación da xustificación que non exceda da metade deste. O acordo de ampliación deberá ser notificado ás persoas ou entidades beneficiarias.12.3. Non poderá realizarse o pagamento da subvención en tanto a entidade beneficiaria non estea ao corrente no cumprimento das súas obrigas tributarias e fronte á Seguridade Social ou teña pendente de pagamento algunha outra débeda coa Administración pública da Comunidade Autónoma ou co Concello de Oza-Cesuras ou sexa debedora en virtude de resolución firme declarativa de orixe de reintegro.12.4. Logo da resolución de aprobación da xustificación, o alcalde aprobará o recoñecemento de obrigas correspondentes ás subvencións concedidas, e ordenará o pagamento da axuda. O abono levarase a cabo nun único pago, e mediante transferencia bancaria á conta de titularidade da entidade ou empresa beneficiaria sinalada. Base décimo terceira.- Obrigas da entidades beneficiarias As entidades beneficiarias dos incentivos ou axudas deberán cumprir as seguintes obrigas: 13.1. Incorporar á persoa nun posto de traballo directamente relacionado coa formación recibida no obradoiro dual de emprego “Activa V Oza-Cesuras-Coirós 13.2. Realizar a actividade que fundamente a concesión da subvención durante o tempo mínimo establecido nestas bases, mantendo no seu cadro de persoal á persoa contratada polo período de duración do contrato obxecto de subvención (3 meses) a xornada completa. No caso de extinción do contrato de traballo temporal polas causas previstas na normativa laboral vixente con anterioridade á finalización do período esixible, a empresa deberá comunicar esta circunstancia ao Concello de Oza-Cesuras, no prazo de sete días naturais dende que se produza, para promover o seu relevo en iguais condicións, ofertando a cobertura do posto de traballo vacante a outras persoas participantes no obradoiro, que non foran contratadas previamente. Nestes casos, a cobertura do posto por un/unha novo/a traballador/a, deberá terse producido ou producirse dentro dos trinta días naturais seguintes ao cesamento, e por un período de tempo equivalente ao que restase ou reste para o remate do período estipulado inicialmente. En caso contrario, a entidade beneficiaria non poderá percibir a axuda ou procederá ao seu reintegro. A nova persoa contratada deberá ter participado no proxecto de obradoiro dual de emprego “ Activa V Oza-Cesuras-Coirós “. En calquera caso o importe a percibir de subvención será proporcional ao tempo efectivo da contratación. De ser o caso, a empresa ou entidade beneficiaria disporá dun prazo de sete días naturais, que contarán dende o remate do prazo que ten para a nova contratación, para comunicarlle ao Concello de Oza-Cesuras esta nova contratación, acreditando: - O contrato de traballo da persoa contratada inicialmente inscrito na correspondente Oficina de Emprego do Servizo Público de Emprego e declaración responsable da causa da extinción contractual. - Baixa da persoa contratada inicialmente. - Alta da nova persoa traballadora no réxime xeral da Seguridade Social. - Contrato de traballo da nova persoa traballadora comunicado ao Servizo Público de Emprego.13.3. Xustificar ante o Concello de Oza-Cesuras o cumprimento dos requisitos e das condicións, así como a realización da actividade, aportar a documentación requirida, e someterse ás actuacións de comprobación que poida efectuar o Concello de Oza-Cesuras. Particularmente, no caso de ser así establecido na resolución de concesión, aportar copia dos contratos de traballo obxecto de subvención, no prazo estipulado na antedita resolución de concesión.13.4. Comunicar ao órgano concedente calquera modificación das condicións tidas en conta para a concesión da subvención, así como dos compromisos e obrigas asumidas e, de ser o caso, a obtención concorrente de subvencións, axudas, ingresos ou recursos para o mesmo concepto que se subvenciona con este programa.13.5. Estar ao día das súas obrigas tributarias estatais e autonómicas e da Seguridade Social, así como non ter pendente de pagamento ningunha outra débeda, por ningún concepto, coa Administración pública da Comunidade Autónoma, con anterioridade a se ditar a proposta de resolución de concesión e realizar a proposta de pagamento da subvención.13.6. Conservar os documentos xustificativos relativos á axuda, incluídos os documentos electrónicos, mentres poidan ser obxecto das actuacións de comprobación e control.13.7. As contratacións polas que se solicita subvención deberán formalizarse e comunicarse á oficina pública de emprego na forma regulamentariamente establecida, axustarse ao disposto nas bases segunda e terceira desta convocatoria e realizarse na categoría profesional correspondente en virtude da normativa laboral aplicable.13.8. Adoptar as medidas adecuadas de difusión para dar publicidade ao financiamento público das actuacións subvencionadas polo Concello de Oza-Cesuras de conformidade co establecido no artigo 18 da Lei 38/2003, de 17 de novembro, Xeral de Subvencións e no artigo 31 do Real Decreto 887/2006, de 21 de xullo, polo que se aproba o Regulamento da Lei 38/2003, de 17 de novembro, Xeral de Subvencións. Base décimo cuarta.- Perda do dereito ao cobro da subvención e reintegro 14.1. Procederá a perda do dereito ao cobro da subvención, así como o reintegro total ou parcial das cantidades percibidas e a esixencia dos intereses de demora correspondentes dende o momento do pago da subvención ata a data na que se acorde o orixe do reintegro, nos casos previstos no artigo 33 da Lei 9/2007, de 13 de xuño, de subvencións de Galicia.14.2. As obrigas de reintegro establecidas nesta orde, se entenderán sen prexuízo do establecido no Real decreto lexislativo 5/2000, de 4 de agosto, que aproba o texto refundido da Lei sobre infraccións e sancións na orde social.14.3. Entenderase que se produce un incumprimento parcial e, por tanto, procederá o reintegro parcial dos incentivos cando a persoa traballadora subvencionada cese na súa relación laboral antes de que transcorra o período mínimo de subvención e a entidade non proceda a substituíla. Base décimo quinta.- Devolución voluntaria da subvención 15.1. De acordo co establecido no artigo 64 do Regulamento da Lei 9/2007, de 13 de xuño, de subvencións de Galicia, aprobado polo Decreto 11/2009, de 8 de xaneiro, as entidades beneficiarias poderán realizar, sen o requirimento previo da Administración, a devolución total ou parcial da subvención concedida, mediante o seu ingreso na conta do Concello de Oza-Cesuras, en concepto de devolución voluntaria da subvención.14.2. En todo caso, a entidade beneficiaria deberá presentar ante o órgano concedente copia xustificativa da devolución voluntaria realizada, na que conste a data do ingreso, o seu importe, o número do expediente e denominación da subvención concedida. Base décimo sexta.- Seguimento e control Os/as solicitantes da axuda, no suposto de teren a condición de beneficiarios/as e para os efectos das actuacións de control das obrigas asumidas, estarán sometidos ao control, comprobación e inspección do Concello de Oza-Cesuras, que comportará á realización de todas as actuacións que se consideren oportunas para acreditar o cumprimento dos requisitos da axuda e, nomeadamente, para cumprir cos requisitos establecidos na base décimo terceira, así como para a avaliación deste programa. Ademais facilitaranlle á Intervención Municipal, ao Tribunal de Contas e ao Consello de Contas toda a información que reclamen no exercicio das súas funcións de fiscalización e control do destino das subvencións. Base décimo sétima.- Incorporación ao Rexistro publico de subvencións e publicación da subvención concedida En cumprimento do disposto no artigo 20.1 da Lei 38/2003, Xeral de Subvencións e demais normativa de desenvolvemento, os datos da axuda concedida e a identificación da persoa beneficiaria, serán remitidas á Intervención Xeral do Estado, para que sexan incorporados á Base de Datos Nacional de Subvencións (BDNS), coa exclusiva finalidade prevista en dito precepto. Disposición adicional primeira.- Ao remate do Obradoiro de Emprego Activa V Oza-Cesuras-Coirós, a dirección do obradoiro emitirá un informe no que se relacione ao alumnado traballador coa puntuación obtida durante a súa participación no mesmo, para desta maneira seguir esta orde de prelación á hora de asignar os traballadores ás empresas salvo que, previa xustificación da empresa se considere oportuno permitir a libre designación por parte desta. No caso de empate nas puntuacións e sexa necesario desempatar para asignar un traballador a unha empresa realizarase un sorteo público. SOLICITUDE (ANEXO I) INCENTIVOS Á CONTRATACIÓN/OBRADOIRO DUAL DE EMPREGO “ACTIVA V OZA-CESURAS-COIRÓS ENTIDADE SOLICITANTE: - Razón social: CIF: - Apelidos e nome: DNI/NIE: - Enderezo completo: - Teléfono: - Enderezo de correo electrónico: - Actividade principal (descrición): - CNAE/ Epígrafe IAE: - Outras actividades: DATOS DO/A REPRESENTANTE LEGAL - Apelidos e nome: DNI/NIE: - Teléfono: - Enderezo de correo electrónico: DATOS DAS CONTRATACIÓNS A REALIZAR Declaro, baixo a miña responsabilidade, que me comprometo á realización de ¨ dunha ¨ dúas contratación/s temporal/ais a xornada completa do/s alumnado-traballador/es do obradoiro dual de emprego “Activa VOza-Cesuras-Coirós” – marcar o número de contratacións temporais para as que se solicite a axuda – durante un mínimo de 3 meses a xornada completa no suposto obter a correspondente axuda a través de incentivos para a súa contratación do Concello de Oza-Cesuras. Igualmente, de conformidade co establecido na base cuarta das que rexen a convocatoria e sempre que non se esgotasen o número máximo de catro contratacións incentivadas, comprométome á realización dunha ¨ terceira e/ou ¨ cuarta traballador contratación/s temporal/ais a xornada completa do/s alumnado-traballador/es do obradoiro dual de emprego “Activa V Oza-Cesuras-Coirós” – marcar o número de contratacións temporais para as que se solicite a axuda – durante un mínimo de 3 meses a xornada completa no suposto obter a correspondente axuda a través de incentivos para a súa contratación do Concello de Oza-Cesuras. DOCUMENTACIÓN QUE SE ACHEGA  Copia do DNI, NIE ou NIF da empresa.  Documentación que acredite a capacidade da persoa que actúe como representante legal da entidade para actuar no seu nome e representación.  Documentación acreditativa da personalidade xurídica (copia da escritura de constitución, acta fundacional ou documento equivalente)  Declaración responsable e autorización ao Concello de Oza-Cesuras para comprobar de oficio que estean ao corrente do cumprimento das súas obrigas fiscais co Concello de Oza-Cesuras segundo o modelo do anexo II  Certificado de atoparse ao corrente nas súas obrigas coa Consellería de Facenda da Xunta de Galicia  Certificado de atoparse ao corrente coa Seguridade Social.  Certificado de atoparse ao corrente coa Axencia Estatal de Administración Tributaria.  Certificado de situación no censo de actividades económicas da AEAT ou documentación que acredite que as actividades da entidade estean directamente relacionadas coa formación impartida no obradoiro dual de emprego “ Reserva de biosfera: emprego no rural “.  Declaración responsable comprensiva do conxunto das axudas solicitadas, tanto as aprobadas ou concedidas como as pendentes de resolución, para a mesma finalidade das distintas administracións públicas competentes ou outros entes públicos ou, no seu caso, unha declaración de que non solicitou nin percibiu outras axudas ou subvencións segundo o modelo do anexo III.  Designación de conta bancaria, segundo o modelo d o anexo IV, ou certificado de conta bancaria.  Declaración do persoal de todos os centros de traballo da empresa en Galicia no mes anterior ao mes de publicación da presente convocatoria, segundo o modelo do anexo V. Oza-Cesuras, ___ de _________ de 2021 Asdo., Sr. alcalde do Concello de Oza-Cesuras DECLARACIÓN RESPONSABLE (ANEXO II) INCENTIVOS Á CONTRATACIÓN/OBRADOIRO DUAL DE EMPREGO “ACTIVA V OZA-CESURAS-COIRÓS Don/dona: con DNI/NIE: En nome e representación de: Razón social: con C. I. F.: DECLARA RESPONSABLEMENTE  Que non está incursa en ningunha das incompatibilidades sinaladas na base terceira desta convocatoria.  Que non está incursa en ningunha das circunstancias previstas no punto 2 do artigo 13 da Lei 38/2003, do 17 de novembro, xeral de subvencións.  Que non está incursa en ningunha das circunstancias previstas no punto 2 do artigo 10 da Lei 9/2007, do 13 de xuño, de subvencións de Galicia.  Que non foi excluída do acceso aos beneficios derivados da aplicación dos programas de emprego, conforme ao establecido no artigo 46 e 46 bis do texto refundido da Lei sobre infraccións e sancións na orde social, aprobado polo Real decreto lexislativo 5/2000, do 4 de agosto, sobre infraccións e sancións na orde social.  Que posúe a capacidade administrativa, financeira e operativa necesarias para cumprir as condicións da axuda.  Que reúne as condicións para ser beneficiaria de acordo co establecido na base terceira da convocatoria.  Que todos os datos que constan na solicitude e nos documentos que se adxuntan son certos.  A presentación da presente solicitude comporta a autorización ao Concello de Oza-Cesuras para comprobar de oficio que estean ao corrente do cumprimento das súas obrigas fiscais co Concello de Oza-Cesuras.  A presentación da presente solicitude comporta a autorización ao Concello de Oza-Cesuras, no suposto de ter a condición de beneficiario/a da subvención, para realizar as actuacións de comprobación e seguimento necesarias para comprobar o cumprimento da finalidade dos incentivos á contratación do alumnado traballador do obradoiro dual de emprego “Activa V Oza-Cesuras-Coirós”. Oza-Cesuras, ___ de _________ de 2021 Asdo., DECLARACIÓN RESPONSABLE COMPRENSIVA DOUTRAS AXUDAS (ANEXO III) INCENTIVOS Á CONTRATACIÓN/OBRADOIRO DUAL DE EMPREGO “ACTIVA V OZA-CESURAS-COIRÓS Don/dona: con DNI/NIE: En nome e representación de: Razón social: con C. I. F.: DECLARA RESPONSABLEMENTE Que para a mesma actividade ou proxecto, esta entidade solicitou e/ou obtivo as axudas que se relacionan a continuación:         Así mesmo, a persoa solicitante comprométese a comunicar inmediatamente cantas axudas solicite e/ou obteña para a mesma actuación doutras administracións públicas ou doutros entes públicos ou privados, nacionais ou internacionais, a partir da data desta declaración. Oza-Cesuras, ___ de _________ de 2021 Asdo., MODELO DE DEDESIGNACIÓN DE CONTA BANCARIA (ANEXO IV) INCENTIVOS Á CONTRATACIÓN/OBRADOIRO DUAL DE EMPREGO “ACTIVA V OZA-CESURAS-COIRÓS ENTIDADE SOLICITANTE TITULAR DA CONTA - Razón social: CIF: - Apelidos e nome: DNI/NIE: - Enderezo completo: - Teléfono: - Enderezo de correo electrónico DATOS DA CONTA IBAN da conta bancaria (24 díxitos) DECLARO, baixo a miña responsabiliade, que son certos os datos consignados relativos á conta bancaria indicada Oza-Cesuras, ___ de _________ de 2021 Asdo., DECLARACIÓN RESPONSABLE DO PERSOAL DA EMPRESA OU ENTIDADE (ANEXO V) INCENTIVOS Á CONTRATACIÓN/OBRADOIRO DUAL DE EMPREGO “ACTIVA V OZA-CESURAS-COIRÓS Don/dona: con DNI/NIE: En nome e representación de: Razón social: con C. I. F.: DECLARA RESPONSABLEMENTE Declaro que o persoal da empresa/entidade de todos os centros de traballo de Galicia no mes de foi o seguinte: CENTRO DE TRABALLO 1 - NÚMERO DE TRABALLADORES: Enderezo: Telf. CENTRO DE TRABALLO 2 - NÚMERO DE TRABALLADORES: Enderezo: Telf. CENTRO DE TRABALLO 3 -NÚMERO DE TRABALLADORES: Enderezo: Telf.: OUTROS CENTROS DE TRABALLO - NÚMERO DE TRABALLADORES: TOTAL TRABALLADORES: Oza-Cesuras, ___ de _________ de 2021 Asdo., XUSTIFICACIÓN E SOLICITUDE DE PAGAMENTO (ANEXO VI) INCENTIVOS Á CONTRATACIÓN/OBRADOIRO DUAL DE EMPREGO “ACTIVA V OZA-CESURAS-COIRÓS ENTIDADE SOLICITANTE: - Razón social: CIF: - Apelidos e nome: DNI/NIE: - Enderezo completo: - Teléfono: - Enderezo de correo electrónico: - Actividade principal (descrición): - CNAE/ Epígrafe IAE: - Outras actividades: DATOS DO/A REPRESENTANTE LEGAL - Apelidos e nome: DNI/NIE: - Teléfono: - Enderezo de correo electrónico: DECLARA Que para a súa xustificación e previo ao pagamento da subvención acredita o cumprimento da finalidade que determinou a concesión da subvención coa presentación dos seguintes documentos: DOCUMENTACIÓN QUE SE ACHEGA  Declaración complementaria da presentada coa solicitude, do conxunto das axudas solicitadas, tanto as aprobadas ou concedidas como as pendentes de resolución, para a mesma finalidade das distintas administracións públicas competentes ou outros entes públicos ou, no seu caso, unha declaración de que non solicitou nin percibiu outras axudas ou subvencións, segundo o modelo do anexo III.  Copia dos contratos de traballo obxecto da subvención, que acrediten a contratación no período establecido na notificación de concesión de subvención. va da alta da alta da/as nova/as persoa/as traballadora/as no réxime xeral da Seguridade Social e das código da conta de cotización específica da empresa ou entidade ) “  Certificacións de estar ao corrente nas obrigas establecidas nas bases sexta e décimo segunda do programa, que deben emitir a Axencia Estatal da Administración Tributaria, á Tesourería Xeral da Seguridade Social, á Consellería de Facenda da Xunta de Galicia  A presentación da presente solicitude comporta a autorización ao Concello de Oza-Cesuras para comprobar de oficio que estea ao corrente do cumprimento das súas obrigas fiscais co Concello de Oza-Cesuras.  A presentación da presente solicitude, comporta a autorización ao Concello de Oza-Cesuras, no suposto de ter a condición de beneficiario/a da subvención, para realizar as actuacións de comprobación e seguimento necesarias para comprobar o cumprimento da finalidade dos incentivos á contratación do alumnado traballador do Obradoiro dual de Emprego Activa V Oza-Cesuras-Coirós Oza-Cesuras, ___ de _________ de 2021 Asdo., Oza-Cesuras, 23 de agosto de 2021 O Alcalde Asdo.- José Pablo González Cacheiro